ออม เผยเหตุทะเลาะ แอม เรื่องกินเรื่องใหญ่
รักลงตัวเข้าใจ ไม่กดดันต้องคิดไกลเรื่องแต่งงาน,มารับบทนางเอกละคร Boss & Me ดัดแปลงจากละครดังของจีน เรื่องนี้นางเอกสายกิน ทั้งเรื่อง ทำเอาถูกใจสาว ออม-สุชาร์ มานะยิ่ง เพราะเจ้าตัวบอกว่าใกล้เคียงกับตัวจริง ที่ชอบ กินเยอะ แต่ดูไม่ค่อยถูกใจหนุ่ม แอม-พิธาน องค์โฆษิต หวานใจ ออม เผยว่า,ละครเรื่องนี้ เราต้องกินทั้งเรื่อง กินจนรู้สึกว่ากินไม่ไหวแล้ว (หัวเราะ) แต่ความโชคดี ที่เราเหมือนตัวละครตัวนี้คือเรากินได้ทุกอย่าง,มีซ้อมกินให้หนุ่มแอมช่วยดูท่าทางมั้ยเพราะไปกินข้าวด้วยกันบ่อยๆ?,ก็ไม่ถาม เพราะถ้าถามเดี๋ยวจะโดนเบรกเพราะเค้ารู้ว่าเราอ้วนง่าย เค้าก็จะบอกว่าหยุดเถอะ เลิกกินได้แล้ว จะห้ามตลอด ยอมรับเลยว่าเคยทะเลาะกันเรื่องนี้ คือเรื่องกินเป็นเรื่องใหญ่สำหรับพี่แอม เค้าเคยสงสัยว่าออมเป็นกระเพาะครากหรือเปล่าถึงกินเยอะ เพราะออมกินเยอะกว่าเค้าในทุกมื้อ เค้าก็จะชอบบอกว่าอิ่มแล้ว คือเค้าเป็นคนขี้เกียจกิน มีให้กินก็กิน ไม่มีก็ไม่กิน ขี้เกียจคิดว่าต้องกินอะไร เราก็จะมีบังคับให้เค้ากินบ้างเพราะเค้าผอมมาก ในหัวเค้าจะคิดเรื่องอื่นมากกว่า ส่วนออมคิดเรื่องกินตลอด,บอกว่าเรื่องกินเป็นเรื่องใหญ่ที่ทำให้ทะเลาะกัน?,คือเรากินเยอะ และอ้วนง่าย เราไม่เคยทะเลาะกัน เรื่องอื่น มีทะเลาะกันเรื่องกินอย่างเดียว เวลาทะเลาะกันเราก็เข้าใจ คุณพ่อคุณแม่พี่แอมจะคอยช่วยเราจะบอกพี่แอมว่าให้เรากินไปเถอะ ส่วนพ่อกับแม่เราจะอยู่ฝั่งพี่แอม ก็จะฝากพี่แอมดูเราไม่ให้กิน (หัวเราะ),ล่าสุดอัปรูปคู่หวานๆ รีวิวร้านชานม?,คือเป็นร้านของเพื่อนเราและรุ่นน้องพี่แอม มีช่างภาพถ่ายให้ เป็นภาพที่เค้าส่งมาให้และบรีฟว่าให้ลงรูปนี้ เราก็ตามใจเพื่อนนิดนึง ถามว่ามีภาพหวานเยอะมั้ย ไม่มี มีเท่าที่โชว์เลย,ล่าสุดมีข่าวว่าเวลาเราไปช็อปปิ้งแอมจะไปนั่งรอได้?,คือเราจะมีวันว่างแค่เสาร์-อาทิตย์ ส่วนเค้าก็อยากพักผ่อน ไม่ค่อยอยากออกไปไหน เดินซื้อของด้วยกันเค้าก็จะชอบถามเสร็จรึยัง (หัวเราะ) เขาก็จะเล่นเกมรอ จริงๆเค้ารอไม่นานนะ รอได้แป๊บเดียว คือถ้าเค้ามีเวลาเค้าก็รอเราได้นะแต่ขอบ่นนิดหนึ่ง แล้วแต่อารมณ์เค้ามากกว่า,ดูแล้วเรียกว่าความรักดีขึ้นทุกวัน?,ให้พูดเองก็ยังไงอยู่ แต่ก็ไม่ได้มีปัญหาอะไร รู้สึกว่าปรับตัวกันได้ ทางครอบครัวก็รับทราบ คือเราก็คบกันแบบผู้ใหญ่ ไม่มีอะไรต้องปิดบัง เวลาก็จะช่วยให้เราสนิทกันมากขึ้น,คบกันมานานเท่าไหร่แล้ว?,คบกันมาเกือบ 2 ปีแล้ว เรื่องครอบครัวก็ยังไม่เคยคิด ปีนี้ก็แพลนทำงานทั้งปี ปีหน้าก็เริ่มมีงานติดต่อมาแล้ว เราไม่อยากกดดันตัวเองและเค้า ก็อยากสบายๆมากกว่า เราต้องคิดเสมอว่าความแน่นอนคือความไม่แน่นอน การแต่งงานไม่ใช่จุดหมายปลายทาง ออมคิดแค่ว่าการที่เราคบกันแล้วมีความสุข ไม่ทะเลาะกัน เข้าใจ ช่วยเหลือกัน มันเป็นเป้าหมายมากกว่าค่ะ.
มารับบทนางเอกละคร Boss & Me ดัดแปลงจากละครดังของจีน เรื่องนี้นางเอกสายกิน ทั้งเรื่อง ทำเอาถูกใจสาว ออม-สุชาร์ มานะยิ่ง เพราะเจ้าตัวบอกว่าใกล้เคียงกับตัวจริง
ออม สุชาร์,สุชาร์ มานะยิ่ง,แอม พิธาน,พิธาน องค์โฆษิต,ออม แอม,ออม แอม ความรัก,ออม แอม แฟน,ดารา